Predlog za sprejetje predhodne odločbe, ki ga je vložilo Curtea de Apel Bucureşti (Romunija) 12. decembra 2023 – RL, QN, MR, JT, VS, AX/Curtea de Apel Bucureşti
(Zadeva C-762/23, Curtea de Apel Bucureşti)
Jezik postopka: romunščina
Predložitveno sodišče
Curtea de Apel Bucureşti
Stranke v postopku v glavni stvari
Pritožniki: RL, QN, MR, JT, VS, AX
Nasprotna stranka v pritožbenem postopku: Curtea de Apel Bucureşti
Intervenient: Consiliul Național pentru Combaterea Discriminării
Vprašanje za predhodno odločanje
Ali je treba člen 19(1), drugi pododstavek, PEU (v povezavi s členom 2 PEU) razlagati tako, da načelo neodvisnosti sodstva nasprotuje ukinitvi pravice romunskih sodnikov, ki so v sodstvu dopolnili 20 let neprekinjene delovne dobe, da ob upokojitvi ali prenehanju sodniške službe iz drugih nekrivdnih razlogov prejmejo znesek v višini sedmih bruto mesečnih dodatkov za opravljanje vodstvenih funkcij, če je bilo uresničevanje pravice do takega plačila pred njeno ukinitvijo nepretrgoma in dalj časa začasno prekinjeno iz razlogov, povezanih zlasti z zahtevami po odpravi čezmernega proračunskega primanjkljaja (zakonodajalec se izrecno sklicuje na 3-odstotni prag bruto domačega proizvoda, ki je določen v Pogodbi o delovanju Evropske unije)?
____________